EUROPA-PARLAMENTETS BESLUTNING  
af 10. maj 2012  
med bemærkningerne, der er en integrerende del af afgørelsen om decharge for gennemførelsen af 
Den Europæiske Unions almindelige budget for regnskabsåret 2010, Sektion IV — Domstolen  
EUROPA-PARLAMENTET,  
— der henviser til Den Europæiske Unions almindelige budget for regnskabsåret 2010 (  1 ), 
— der henviser til Den Europæiske Unions årsregnskab for regnskabsåret 2010 (KOM(2011) 473 — C7- 
0259/2011) (  2 ), 
— der henviser til Domstolens årsberetning til dechargemyndigheden om de interne revisioner, der er 
foretaget i 2010,  
— der henviser til Revisionsrettens årsberetning om budgetgennemførelsen i regnskabsåret 2010, med 
institutionernes svar (  3 ), 
— der henviser til Revisionsrettens revisionserklæring (  4 ) for regnskabsåret 2010 om regnskabernes 
rigtighed og de underliggende transaktioners lovlighed og formelle rigtighed, jf. artikel 287 i traktaten 
om Den Europæiske Unions funktionsmåde,  
— der henviser til artikel 314, stk. 10, artikel 317, 318 og artikel 319 i traktaten om Den Europæiske 
Unions funktionsmåde,  
— der henviser til Rådets forordning (EF, Euratom) nr. 1605/2002 af 25. juni 2002 om finansforordningen 
vedrørende De Europæiske Fællesskabers almindelige budget (  5 ), særlig artikel 50, 86, 145, 146 og 147,  
— der henviser til forretningsordenens artikel 77 og bilag VI,  
— der henviser til betænkning fra Budgetkontroludvalget (A7-0088/2012),  
1. påpeger, at Revisionsretten i sin årsberetning for 2010 konstaterede, at den »ingen bemærkninger havde 
om Domstolen« (punkt 7.23);  
2. finder det glædeligt, at Revisionsretten på grundlag af sin revision konkluderer, at betalingerne 
vedrørende institutionernes og organernes administrationsudgifter og andre udgifter for det regnskabsår, 
der afsluttedes den 31. december 2010, som helhed betragtet var uden væsentlig fejl; bemærker, at den 
mest sandsynlige fejlprocent inden for sektoren for administrationsudgifter vurderes generelt til 0,4 % 
(punkt 7.9 og 7.10);  
3. konstaterer, at i 2010 udgjorde Domstolens samlede forpligtelsesbevillinger 331 000 000 EUR 
(318 000 000 EUR i 2009), og at gennemførelsesprocenten for disse bevillinger lå på 97,9 % 
(98,50 % i 2009); understreger, at Domstolens budget er af rent administrativ karakter, idet 75 % 
anvendes til personer tilknyttet institutionen og 25 % til bygninger, inventar, udstyr og forskellige 
driftsudgifter;  
4. erindrer om, at Domstolens overvågnings- og kontrolsystemer var genstand for en grundig evaluering i 
2009; understeger, at Revisionsretten konstaterede, at de anvendte kontrol- og overvågningssystemer 
effektivt fandt frem til eventuelle fejl og undtagelser;DA 17.10.2012 Den Europæiske Unions Tidende L 286/101  
( 1 ) EUT L 64 af 12.3.2010.  
( 2 ) EUT C 332 af 14.11 2011, s. 1.  
( 3 ) EUT C 326 af 10.11 2011, s. 1.  
( 4 ) EUT C 332 af 14.11 2011, s. 134.  
( 5 ) EFT L 248 af 16.9.2002, s. 1.
5. erindrer desuden om, at Revisionsretten i 2009 anførte, at Domstolen ikke havde taget højde for 
udløbet af en rammekontrakt; noterer sig Domstolens redegørelse i den årlige aktivitetsrapport for 
regnskabsåret 2010 (  1 ) om den anvendte procedures lovlighed; bemærker, at det med styrkelsen af 
datastyringen vedrørende kontrakter i det integrerede styringssystem SAP (system for budgetforvaltning 
og finanskontrol) for fremtiden bør være muligt at undgå en sådan situation;  
6. bemærker med tilfredshed, at Direktoratet for tolketjenesten har fulgt den interne revisors henstillinger 
vedrørende forvaltningen af tolketjenesten og udgifterne til eksterne tolke, og at det senere vil blive 
kontrolleret, hvorvidt dette fungerer tilfredsstillende;  
7. noterer sig, at Generaldirektoratet for infrastruktur har udarbejdede en handlingsplan i 2009 med det 
formål at følge op på de væsentligste henstillinger fra den interne revisor vedrørende forvaltning og 
opbevaring af kunstværker; ønsker at blive underrettet om resultaterne i den årlige aktivitetsrapport for 
regnskabsåret 2011;  
8. noterer sig, at den kompetente tjeneste har foretaget to interne revisioner af likviditetsstyringen, 
forvaltningen af bankkonti samt gennemførelsen af betalinger og udbetaling af dagpenge; ønsker at 
blive underrettet om opfølgningen af henstillingerne i forbindelse med den årlige aktivitetsrapport;  
9. glæder sig over, at udviklingen af applikationen »e-Curia«, der muliggør elektronisk overgivelse og 
forkyndelse af processkrifter, i 2010 overgik til afprøvningsfasen med to medlemsstater; e-Curia 
forventes ultimativt at gøre det muligt at afskaffe en stor del af postforsendelserne, digitalisere indgå ­
ende og udgående processkrifter og optimere de interne arbejdsgange;  
10. bemærker med tilfredshed, at Domstolen har behandlet spørgsmålet om tolkning i sin årsberetning for 
regnskabsåret 2010 i overensstemmelse med Parlamentets anmodning i beslutning af 10. maj 2011 (  2 ) 
om decharge for regnskabsåret 2009 (punkt 14); konstaterer en betydelig stigning i antallet af møder (+ 
27 %), som hovedsagelig er forbundet med udvidelsen og Lissabontraktatens ikrafttræden:  
Antal møder  ( 3 ) 
Med tolkning  2004  2005  2006  2007  2008  2009  2010  
Retsmøder  350  411  366  369  517  454  520  
Andre 
møder  63 51  78  54  30  37  102  
Møder i alt  413  462  444  423  547  491  622  
11. understreger, hvad angår forvaltningen og ansættelsen af tolke, betydningen af det interinstitutionelle 
samarbejde;  
12. bemærker med tilfredshed, at Domstolen i april 2011 forelagde budgetmyndighederne en ajourført plan 
for investeringer i fast ejendom for 2011-2013, som tog udgangspunkt i to hovedmålsætninger, som 
var dels at samle alle Domstolens tjenestegrene på et sted, dels at købe bygningerne; bemærker, at 
byggeomkostningerne skønsmæssigt er fastsat til 355 300 000 EUR med en saldo, der skal konsolide ­
res, på omkring 40 000 000 EUR ved udgangen af 2010;DA L 286/102 Den Europæiske Unions Tidende 17.10.2012  
( 1 ) Årlig aktivitetsrapport for regnskabsåret 2010, s. 91.  
( 2 ) EUT L 250 af 27.9.2011, s. 90. 
( 3 ) Årlig aktivitetsrapport for regnskabsåret 2010, s. 54.
13. finder det tilfredsstillende, at Domstolens statistikker over retssagerne for 2010 generelt viser stor 
produktivitet og større effektivitet med hensyn til sagsbehandlingstiden: 16,1 måneder for præjudicielle 
forelæggelser, 16,7 måneder for direkte søgsmål (mod 17,1 måneder i 2009) og 14,3 måneder for 
appelsager (mod 15,4 i 2009);  
14. forventer at se fortsatte fremskridt i nedbringelse af sagsbehandlingstiden; mener således, at en intern 
omorganisering og omrokering af det specialiserede personale til deres respektive ekspertiseområder vil 
være hensigtsmæssigt med dette mål for øje;  
15. er foruroliget over, at antallet af sager indbragt for Domstolen (631 i 2010) steg markant, mens antallet 
af afsluttede sager i sammen tidsrum forblev stabilt; konstaterer desuden, at antallet af verserende sager 
ved Domstolen steg til 799 i det omhandlede år, selv om den gennemsnitlige behandlingstid nåede sit 
laveste niveau, nemlig 16,1 måneder pr. procedure;  
Domstolens generelle virksomhed  ( 1 ) 
Sager  2006  2007  2008  2009  2010  
Indbragte sager  537  581  593  562  631  
Afsluttede sager  546  570  567  588  574  
Verserende sager  731  742  768  742  799  
16. bemærker med foruroligelse, at der er sket en stor stigning i antallet af sager indbragt for Retten (636 i 
2010); konstaterer et mindre fald i antallet af afsluttede sager; påpeger dog, at antallet af verserende 
sager ved Retten nåede op på 1 300, selv om den gennemsnitlige sagsbehandlingstid faldt (27,2 
måneder i 2009 mod 24, 7 måneder i 2010);  
Rettens generelle virksomhed  ( 2 ) 
Sager  2006  2007  2008  2009  2010  
Indbragte sager  432  522  629  568  636  
Afsluttede sager  436  397  605  555  527  
Verserende sager  1 029  1 154  1 178  1 191  1 300  
17. støtter følgelig, at Domstolen ultimo marts 2011 tog initiativ til at forelægge den lovgivende myndig ­
heds to parter et forslag til reform af Domstolens vedtægt (med bl.a. forslag om udnævnelse af yder ­
ligere 12 dommere i Retten); mener, at dette initiativ bør gennemføres på en så omkostningseffektiv 
måde som muligt; håber, at de strukturelle foranstaltninger kan godkendes i begyndelsen af 2012 og 
iværksættes snarest muligt samme år;  
18. ønsker, at den årlige aktivitetsrapport ligeledes kommer til at indeholde en udtømmende oversigt over 
alle de menneskelige ressourcer, Domstolen råder over, opgjort efter kategori, grad, køn, deltagelse i 
videreuddannelse og nationalitet; glæder sig dog allerede over de omfattende oplysninger, som 
Domstolen gav i sin årlige aktivitetsrapport vedrørende personaleforvaltningen såvel som dens svar 
på Parlamentets supplerende spørgsmål på dette område; henstiller, at disse oplysninger fremover 
systematisk medtages i Domstolens rapport, og at den også redegør for resultaterne af personalets 
brug af telearbejde og flekstid.DA 17.10.2012 Den Europæiske Unions Tidende L 286/103  
( 1 ) Årlig aktivitetsrapport for regnskabsåret 2010, s. 6. 
( 2 ) Årlig aktivitetsrapport for regnskabsåret 2010, s. 8.